# בני עצמון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק ביישוב שפונה מרצועת עזה; לערך העוסק ביישוב שפונה מסיני, ראו עצמונה (סיני).

שלט הכניסה ליישוב בני עצמון
בית הכנסת ביישוב. צילום: מיכאלי 5/2005
דשא בבני עצמון

היישוב עצמונה (השם ניתן בשל היישוב בסיני שנשא את אותו שם) או בשמו הרשמי (בשל חוק האוסר מתן שמות זהים של יישובים שפונו/ננטשו) "בני עצמון", היה מושב עובדים בגוש קטיף שברצועת עזה, כשלושה ק"מ מצפון לרפיח. המושב השתייך לארגון יישובי "אמנה", ונשא אופי דתי בעיקר ברוח ישיבת הר המור.

היישוב עצמונה עלה על הקרקע בסיני בשנת 1978 בתגובה להסכמי קמפ דייוויד.

היישוב בראשיתו היה ישוב שיתופי, אך לפני מספר שנים עבר היישוב תהליך הפרטה, שעל פיו השתייכו חלק מן המשפחות לאגודה הקהילתית, ו-30 משפחות ביישוב השתייכו למסגרת השיתופית. בין שני הגופים התקיימה הרמוניה מלאה ועזרה הדדית.

עצמונה מנתה כ-95 משפחות, ובהן למעלה מ-700 נפשות. אוכלוסיית היישוב נהנתה ממערכת חינוך ענפה שכללה: מעונות, גנים, תלמוד-תורה לבנים ובית ספר לבנות בהם למדו כ-550 תלמידים ומכינה קדם צבאית "עֹצם" בראשות הרב רפי פרץ, שבה למדו כ-150 בחורים לפני גיוס מדי שנה.

בישוב פעל סניף של תנועת הנוער אריאל.

במשק השיתופי היה שטח של למעלה מ-5,000 דונם גידולי שדה באזור הבשור, 12 דונם של לולי תרנגולי הודו והודונים, רפת, חברת בניה ומשתלות עצמונה.

ככל יישובי גוש קטיף, גם עצמונה פונה במסגרת תוכנית ההתנתקות שעליה החליטה ממשלת ישראל בשנת 2004. היישוב שדוגל בממלכתיות, ונחשב לישוב של ישיבת הר המור ("הקו") פונה בשקט מופתי וללא התנגדות אף פאסיבית. המכינה הקדם צבאית שביישוב פונתה אף היא ללא כל התנגדות, בטקס מרגש בהשתתפות של כמה קצינים גבוהים שהוזמנו במיוחד לפינוי.

אחרי הפינוי התפצלה הקהילה לשתי קבוצות: 65 משפחות שיצרו לעצמן פתרון עצמאי במסגרת "עיר האמונה" בנתיבות וקבוצה של 30 משפחות שעברה למושב יתד בחבל שלום. ב-12 במרץ 2006 עברו מפוני עיר האמונה לקיבוץ שומריה שנרכש עבורם על ידי מנהלת סל"ע, שם ישתקעו במסגרת מגורי הקבע שלהם.

## [עריכה] לקריאה נוספת

- אריק יפת, על הניסים - סיפורים מגוש קטיף, הוצאת ספרית נצרים, תשס"ה, 2005.
- חגי הוברמן, שורשים בחולות, הוצאת מדרשת נצרים, תשס"ה, 2005.

## [עריכה] קישורים חיצוניים

- בני עצמון, באתר קטיף.נט

התנחלויות שפונו במהלך ביצוע תוכנית ההתנתקות
נוה דקלים | נצר חזני | פאת שדה | קטיף | רפיח ים | שירת הים | שליו | תל קטיפא | בדולח | בני עצמון | גדיד | גן אור | גני טל | כפר ים | כרם עצמונה | מורג | כפר דרום | נצרים | אלי סיני | דוגית | ניסנית | גנים | כדים | חומש | שא-נור
למצבן הנוכחי של הקהילות ראו שיקום מפוני גוש קטיף וצפון השומרון

מקור: http://he.wikipedia.org../../../%D7%91/%D7%A0/%D7%99/%D7%91%D7%A0%D7%99_%D7%A2%D7%A6%D7%9E%D7%95%D7%9F.html

קטגוריות: גוש קטיף | יישובי תוכנית ההתנתקות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English